లక్నో: యూపీలో ఎన్నికల వేళ భారీ దాడులకు ఉగ్రవాది సైఫుల్లా జరిపిన కుట్రను 12 గంటల్లోనే ఛేదించి అతన్ని భద్రతా బలగాలు మట్టుబెట్టాయి. ప్రాణాలతో ప్టటుకునేందుకు శతవిధాలా ప్రయత్నించినప్పటికీ ఫలితం లేకపోవడంతో మరో ప్రత్యామ్నాయం లేక కాల్పులు జరపడంతో సైఫుల్లా హతమయ్యాడు. మంగళవారం మధ్యాహ్నం 3.30 గంటలకు పోలీసు బలగాల ఆపరేషన్ మొదలైంది. బుధవారం తెల్లవారుజామున 3 గంటలకు కమెండోలు సైఫుల్లా తలదాచుకున్న ఇంట్లోకి అడుగుపెట్టారు. అక్కడ సైఫులా విగతజీవుడై కనిపించారు. ఐఎస్ఐఎస్ జెండా, పలు ఆయుధాలను బలగాలు స్వాధీనం చేసుకున్నాయి. తెల్లవారుజామున 2.56 గంటలకు సైఫుల్లా హతమైనట్టు పోలీసులు ధ్రువీకరించారు. దీంతో ఆపరేషన్ పూర్తయింది. క్షణం క్షణం ఉత్కంఠగా సాగిన టెర్రర్ ఆపరేషన్ ఇలా సాగింది...ఐఎస్ఐఎస్ టెర్రర్ మాడ్యాల్ అయిన సైఫుల్లా యూపీలోని సూపీ ప్రార్థనా మందిరంపై దాడి చేసేందుకు ప్లాన్ సిద్ధం చేశాడు. ఈ నేపథ్యంలో లక్నో శివారులోని ఓ ఇంట్లో సైఫుల్లా తలదాచుకున్న సమాచారం మేరకు ఆ ఇంటిని పోలీసు బలగాలు మంగళవారం సాయంత్రం 3.30 గంటల ప్రాంతంలో చుట్టుముట్టాయి. చుట్టుపక్కల వారిని బయటకు పోవద్దంటూ అప్రమత్తం చేశాయి. తొలుత ఇద్దరు ఉగ్రవాదులు ఇంట్లో ఉన్నట్టు అనుమానించారు. 5.30 గంటల ప్రాంతంలో ఆ ఇంట్లో ఒక్కరే ఉన్నారని, అతను సైఫుల్లా అని గుర్తించారు. తనంత తానుగా లొంగిపోవాలని ఆదేశించారు. ఆ ప్రయత్నంలో భాగంగానే కాన్పూర్లోని సైఫుల్లా సోదరుడు ఖలిద్తో ఫోనులో మాట్లాడించే ప్రయత్నం కూడా చేశారు. ఖలీద్తో ఫోను చేయించి ఆ ఫోన్ను తలుపు కింద నుంచి సైఫుల్లాకు అందించి మాట్లాడించారు. ఖలీద్ ఫోనులో ఏడుస్తూ లొంగిపోవాల్సిందిగా తన సోదరుడిని బతిమాలాడినప్పటికీ...అందుకు సైఫుల్లా ససేమిరా అన్నాడు. 'లొంగిపోయే ప్రసక్తి లేదు. బలిదానానికే సిద్ధం' అని సైఫుల్లా తెగేసి చెప్పాడు.అనంతరం సాయంత్రం 6.15 గంటల ప్రాంతంలో పోలీసులు సైఫుల్లాను బయటకు రప్పించేందుకు గదిలోకి చిల్లీ బాంబులు, టియర్ గ్యాస్ కూడా ప్రయోగించారు. ఆ ప్రయత్నమూ ఫలించలేదు. అప్పటికి ఆపరేషన్ మొదలై నాలుగు గంటలైంది. అనంతరం రాత్రి 7 గంటల ప్రాంతంలో కమెండోలు జరిగిన కాల్పుల్లో సైఫుల్లా గాయపడినట్టు గుర్తించారు. అప్పటికీ సైఫుల్లా లొంగకపోవడంతో 8.30 గంటల సమయంలో జనరేటర్ రప్పించి ఆ ప్రాంతమంతా లైట్ల వెలుగుతో పట్టపగలుగా చేశారు. గ్యాస్ కట్టర్లు తెప్పించి గోడను బద్ధలుకొట్టే ప్రయత్నాలు మొదలయ్యాయి. రాత్రి 10 గంటల సమయంలో కేంద్ర హోం మంత్రి రాజ్నాథ్ సింగ్ దేశవ్యాప్తంగా టెర్రర్ అలర్ట్ ప్రకటించారు. ఆ సమయానికి సైఫుల్లా ఇంకా ప్రాణాలతోనే ఉన్నట్టు బలగాల గుర్తించారు. ఎందుకంటే ఒక గంట తర్వాత అతని వైపు నుంచి కాల్పులు జరిగాయి. ఆ కాల్పులకు ప్రతిగా బలగాలు కాల్పులు జరిపాయి. రాత్రి ఒంటి గంట ప్రాంతంలో కాల్పులు ఆగిపోయాయి. ఆ తర్వాత గంటకు మళ్లీ కాల్పులు తిరిగి మొదలయ్యాయి. వెనుక తలుపు బద్దలుకొట్టుకుని సైఫుల్లా పారిపోయే ప్రయత్నం చేస్తున్నట్టు బలగాలు అనుమానించాయి. దీంతో ఎదురు కాల్పులు జరిపి ఎట్టకేలకు గోడ బద్ధలు కొట్టి బలగాలు లోపలకు ప్రవేశించాయి. అప్పటికే కొద్ది నిమిషాల  క్రితమే సైఫుల్లా ప్రాణాలు వదిలేశాడు.
lakno: upilo ennikala vaela bhari daadulaku ugravaadi saifulla jaripina kutranu 12 gantallone chedinchi atanni bhadrata balagaalu mattubettaayi. praanaalatoe ptatukunenduku satavidhaalaa prayatninchinappatiki phalitam lekapovadamto maro pratyaamnaayam leka kaalpulu jarapadamtho saifulla hatamayyadu. mangalavaaram madhyaahnam 3.30 gantalaku polisu balagaala aperation modalaindi. budhavaaram tellavaarujaamuna 3 gantalaku kamendolu saifulla taladaachukunna intloki adugupettaaru. akkada saifula vigatajeevudai kanipinchaaru. isis jenda, palu aayudhaalanu balagaalu swaadheenam chesukunnayi. tellavaarujaamuna 2.56 gantalaku saifulla hatamainattu poliisulu dhruveekarinchaaru. deentho aperation poortayindi. kshanam kshanam utkantagaa saagina terrer aperation ilaa saagindi...isis terrer madyal ayina saifulla upiloeni supi praarthanaa mandirampai daadi chesenduku plan siddham cheshaadu. ee nepathyamlo lakno sivaarulooni oo intlo saifulla taladaachukunna samacharam meraku aa intini polisu balagaalu mangalavaaram saayantram 3.30 gantala praantamlo chuttumuttaayi. chuttupakkala vaarini bayataku povaddantu apramattam chesaayi. toluta iddaru ugravaadulu intlo unnattu anumaaninchaaru. 5.30 gantala praantamlo aa intlo okkare unnaarani, atanu saifulla ani gurtinchaaru. tananta taanugaa longipovalani aadesinchaaru. aa prayatnamlo bhagamgane kaanpuurlooni saifulla sodarudu khalidto phonulo matladinche prayatnam kuudaa chesaru. khalidto phonu cheyinchi aa fonnu talupu kinda nunchi saifullaaku andinchi matladincharu. khalid phonulo edustu longipovalsindiga tana sodarudini batimaalaadinappatikii...anduku saifulla sasemira annadu. 'longipoye  prasakti ledu. balidaanaanike siddham' ani saifulla tegesi cheppaadu.anantaram saayantram 6.15 gantala praantamlo poliisulu saifullaanu bayataku rappinchenduku gadiloki chilli bambulu, tier gyas kuudaa prayoginchaaru. aa prayatnamuu phalinchaledu. appatiki aperation modalai naalugu gantalaindi. anantaram raatri 7 gantala praantamlo kamendolu jarigina kaalpullo saifulla gayapadinattu gurtinchaaru. appatikee saifulla longakapovadamto 8.30 gantala samayamlo janarator rappinchi aa praantamantaa laitla velugutho pattapagalugaa chesaru. gyas kattarlu teppinchi godanu baddhalukotte prayatnaalu modalayyayi. raatri 10 gantala samayamlo kendra homem mantri rajnath sing desavyaaptamgaa terrer alart prakatinchaaru. aa samayaniki saifulla inka praanaalatoonae unnattu balagaala gurtinchaaru. endukante oka ganta tarvaata athani vaipu nunchi kaalpulu jarigai. aa kaalpulaku pratigaa balagaalu kaalpulu jaripai. raatri onti ganta praantamlo kaalpulu aagipoyayi. aa tarvaata gantaku malli kaalpulu tirigi modalayyayi. venuka talupu baddalukottukuni saifulla paripoye prayatnam chestunnattu balagaalu anumaaninchaayi. deentho eduru kaalpulu jaripi ettakelaku goda baddhalu kotti balagaalu lopalaku pravesinchaayi. appatike koddi nimishaala  kritame saifulla praanaalu vadilesadu.